**29/08/2018**

**ΔΕΛΤΙΟ ΤΥΠΟΥ**

Στις 27.07.2018 κατέθεσα ενώπιον του Υπουργού Εθνικής Άμυνας, στο πλαίσιο του Κοινοβουλευτικού Ελέγχου Ερώτηση (410/27.07.2018) σχετικά με τις δηλώσεις που έκανε στο BBC. Είχε δηλώσει ότι: «Είμαστε μέλη του ΝΑΤΟ και δεν επιτρέπεται να επιχειρούμε ταυτόχρονα με την πολιτικές υπηρεσίες» («We are not allow to operate the same time with civil services») ενώ συμπληρώσατε επίσης ότι: «Δεν λειτουργούμε ανεξάρτητα από τις δυνάμεις της πολιτικής προστασίας». Είχα θέσει λοιπόν το ερώτημα, αν ίσχυε πράγματι η προαναφερθείσα απαγόρευση από το ΝΑΤΟ κι αν είχε σταλεί πράγματι αίτημα δράσεως των ελληνικών Ενόπλων Δυνάμεων.

**Απορεί,** όπως αναφέρει ο κ. Πάνος Καμμένος, με την ερμηνεία που δίνω στις δηλώσεις του, τις οποίες με κατηγορεί ότι απομόνωσα. **Αποφεύγει**, κατά την **προσφιλή του συνήθεια** να απαντήσει επί της ουσίας στα καίρια ερωτήματα, τα οποία δεν είναι μόνο δικά μου αλλά και του κάθε Έλληνα πολίτη.

**Αερολογεί,** ισχυριζόμενος ότι η συνδρομή των Ενόπλων Δυνάμεων σε περιπτώσεις καταστροφών προβλέπεται και υλοποιείται σύμφωνα με την Εθνική Νομοθεσία και Σχεδίαση, επικαλούμενος συνταγματικές αρχές της χώρας μας.

Καμία απάντηση, δεκάδες αδικοχαμένες ψυχές.

Δημήτρης Κ. Καμμένος

Ανεξάρτητος Βουλευτής Β’ Πειραιώς